ที่ มท ๐๘๑๐.4/ ว กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐

 ตุลาคม 2566

เรื่อง ขอความร่วมมือเผยแพร่ประชาสัมพันธ์มาตรฐานหน่วยป้องกันและบรรเทาสาธารณภัยขององค์กร
 ปกครองส่วนท้องถิ่น (Local Fire Department Standard)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมป้องกันและบรรเทาสาธารณภัย ที่ มท 0609/9813

 ลงวันที่ 21 กันยายน 2566 จำนวน 1 ฉบับ

ด้วยกรมป้องกันและบรรเทาสาธารณภัยแจ้งว่า ได้จัดทำมาตรฐานหน่วยป้องกันและบรรเทา สาธารณภัยขององค์กรปกครองส่วนท้องถิ่น (Local Fire Department Standard) เพื่อให้องค์กรปกครองส่วนท้องถิ่นซึ่งมีอำนาจหน้าที่โดยตรงในการจัดการสาธารณภัยในพื้นที่ มีแนวทางที่เป็นเกณฑ์มาตรฐานทั้งในด้านปริมาณและคุณภาพ สามารถใช้เป็นเกณฑ์กลางรับรองความสำเร็จในการดำเนินงานป้องกันและบรรเทา สาธารณภัยได้อย่างมีประสิทธิภาพ ซึ่งกรมป้องกันและบรรเทาสาธารณภัยพิจารณาแล้วเห็นว่า เพื่อให้เกิดประโยชน์ต่อการดำเนินงานป้องกันและบรรเทาสาธารณภัยในระดับพื้นที่ จึงขอความอนุเคราะห์เผยแพร่ประชาสัมพันธ์มาตรฐานฯ ดังกล่าว ให้แก่องค์กรปกครองส่วนท้องถิ่นประเภท เทศบาลนคร เทศบาลเมือง เทศบาลตำบล และ องค์การบริหารส่วนตำบล ได้ใช้เป็นแนวทางในการประเมินหน่วยงานตนเองในเบื้องต้น

 กรมส่งเสริมการปกครองท้องถิ่นจึงขอความร่วมมือจังหวัดเผยแพร่ประชาสัมพันธ์มาตรฐานหน่วยป้องกันและบรรเทาสาธารณภัยขององค์กรปกครองส่วนท้องถิ่น (Local Fire Department Standard) ให้องค์กรปกครองส่วนท้องถิ่นตามประเภทที่กำหนดในพื้นที่ทราบต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖

ไปรษณีย์อิเล็กทรอนิกส์ saraban@dla.go.th
ผู้ประสานงาน นางสาวรุจิรา กองลาแซ